A laurisilva de Madeira se troba en a isla prencipal d'o archipielago (a isla de Madeira). Antis d'a colonización cubriba practicamente toda a isla. Dimpués fue cremata por os primers colonos y actualment se conservan 15.000 hectarias de superficie d'a isla, lo que se corresponde a un 20% d'a suya amplaria. Se concentra mas que mas en a costa norte, en altarias entre os 300 y os 1.400 metros. En a costa sud, apareixe en zonas d'altaria situatas entre os 700 y os 1.600 metros.